จีนเตรียมโยกให้ตลาดหุ้นเซี่ยงไฮ้-เสิ่นเจิ้นไฟเขียวกฎเกณฑ์หุ้น IPO แทนกลต.
จีนเตรียมโยกให้ตลาดหุ้นเซี่ยงไฮ้-เสิ่นเจิ้นไฟเขียวกฎเกณฑ์หุ้น IPO แทนกลต.
20 เม.ย. 2558

ผู้สื่อข่าวรายงานว่า คณะกรรมาธิการสามัญประจำสภาประชาชนจีน ได้ร่างระเบียบข้อบังคับใหม่เกี่ยวกับการออกหุ้นที่เสนอขายให้แก่สาธารณชนทั่วไปครั้งแรก (IPO) ซึ่งข้อบังคับใหม่นี้ได้ปรับลดข้อกำหนดด้านความสามารถในการทำกำไรเพื่ออำนวยความสะดวกให้กับบริษัทที่ต้องการออกหุ้น IPO
ทางคณะกรรมาธิการเตรียมยื่นระเบียบใหม่นี้ให้ตลาดหลักทรัพย์จีนนำไปตรวจสอบความเหมาะสมต่อไป จากเดิมที่จำเป็นต้องยื่นต่อคณะกรรมการกำกับดูแลตลาดหลักทรัพย์ ซึ่งทำหน้าที่ตรวจสอบการขอออกหุ้นจากปัจจัยต่างๆ เช่น ศักยภาพในการลงทุนและทำกำไร
นายเสี่ยว กัง ประธานคณะกรรมการกำกับหลักทรัพย์และตลาดหลักทรัพย์ของจีน (CSRC) เปิดเผยว่า การผลักดันระบบออกหุ้น IPO นั้นนับเป็นส่วนสำคัญในแผนปฏิรูปตลาดเงินทุนจีน โดยการปรับเปลี่ยนข้อกำหนดครั้งนี้ จะก่อให้เกิดคำถามในแง่ของปริมาณหุ้น IPO ในตลาด ตลอดจนกรอบเวลาที่เกี่ยวข้อง